“กทพ.” ยกเลิกเติมเงินบัตร Easy Pass ที่ช่องเก็บค่าผ่านทาง แก้รถติด เริ่ม 16 มิ.ย.นี้!
"การทางพิเศษฯ" ยกเลิกเติมเงินบัตร Easy Pass ที่ช่องเก็บค่าผ่านทาง แก้ปัญหารถติด รวมถึงลดเสี่ยงสัมผัสแบงก์ที่อาจเป็นแหล่งสะสมเชื้อโควิด เริ่ม 16 มิ.ย.นี้
"การทางพิเศษฯ" ยกเลิกเติมเงินบัตร Easy Pass ที่ช่องเก็บค่าผ่านทาง แก้ปัญหารถติด รวมถึงลดเสี่ยงสัมผัสแบงก์ที่อาจเป็นแหล่งสะสมเชื้อโควิด เริ่ม 16 มิ.ย.นี้
9 มิ.ย. 2563

การทางพิเศษแห่งประเทศไทย (กทพ.) กระทรวงคมนาคม กำหนดยกเลิกการให้บริการเติมเงินบัตร Easy Pass ที่ช่องเก็บค่าผ่านทางพิเศษของทางพิเศษเฉลิมมหานคร ทางพิเศษศรีรัช และทางพิเศษฉลองรัช จำนวนทั้งสิ้น 149 ช่องเก็บค่าผ่านทางพิเศษ ตั้งแต่วันอังคารที่ 16 มิถุนายน 2563 เป็นต้นไป
ทั้งนี้ เพื่อเป็นการแก้ไขปัญหาจราจรติดขัดบริเวณหน้าด่านเก็บค่าผ่านทางพิเศษและช่วยลดความเสี่ยงจากการสัมผัสธนบัตรอันอาจจะเป็นแหล่งสะสมของเชื้อไวรัสโควิด-19 รวมถึงเป็นการเตรียมความพร้อมในการรองรับการเปิดภาคเรียนซึ่งจะมีการจราจรติดขัดหนาแน่น
อย่างไรก็ตาม ผู้ใช้บริการบัตร Easy Pass ยังคงสามารถเติมเงินสำรองค่าผ่านทางฯในบัตร ที่อาคารด่านเก็บค่าผ่านทางพิเศษศูนย์ราชการสะดวก (One Stop Service) และศูนย์ Easy Pass Fast Serviceได้ตามปกติ รวมถึงยังสามารถเติมเงินสำรองค่าผ่านทางฯ ผ่านช่องทางต่างๆ ไม่ว่าจะเป็นการเติมเงินออนไลน์ผ่านธนาคารหรือผ่านทางเคาน์เตอร์รับชำระเงินได้อีกด้วย